Ǎ bɔ́n báma, vógólán ayə́gə́lə́ ésīá bɔ́n, yáán məlɔ́, mǐ yəm bə́bə́lá. 2Owé, m̀faŋ áyə́gé ńgɔ mǎkalan mína, tə myǎdzoge ayə́gə́lə́ dáma. 3Maa, mə ngábə́ fə̄ ḿbəmbə mɔ́n ású ésīá wáma, ńdɔ̄ fə nyiá wama a ngábə́ diŋi mǎ anə́ ḿbāŋ mɔ́n. 4Ńdɔ̄ ésīá wama ǎ kadəgə ma yə́gələ nâ: "Ǹnə́m wóe ó tóan sóŋ bībúg byáma, nyiége məbéndé máma, eyɔ̌ŋ te wǎyi nyiŋ. 5Nɔŋɔ́ fəg, nɔŋɔ́ óyəm, tə wavóan byá, tə walúm bībúg yânyu dámā mvús, 6tə wadzoge fəg, yayi wa kála, diŋí dzɔ̄, yayi wa baala. 7Mə̄tádí mə fəg mə nə nâ: ó bi fəg, tɔ waman kuan ai é byə́m bísə o bələ́, nɔŋɔ́ fəg. 8Wúbúgán ai dzɔ̌, yayi wa bɛ́de, yayi wa və́ ólugú ngə́ wavə́ dzɔ̄ twé. 9Yayi wa bɛ́de ékād dúmá a ńlō, yayi wa bɔ́dī ńtom ńkúkúmá.